**From:** odnosisjavnoscu   
**Sent:** Friday, January 08, 2016 3:08 PM  
**To:** 'hina@hina.hr'; 'gospodarstvo@hina.hr'  
**Subject:** HEP - Priopćenje o stanju u opskrbi električnom energijom na području Karlovačke, Sisačko-moslavačke i Zagrebačke županije

Poštovani,

dostavljamo Vam priopćenje HEP-a o stanju u opskrbi električnom energijom na području Karlovačke, Sisačko-moslavačke i Zagrebačke županije.

**PRIOPĆENJE ZA JAVNOST**

Radnici HEP - Operatora distribucijskog sustava iz Elektre Karlovac, Elektre Sisak i Elektre Zagreb uspjeli su danas otkloniti kvarove u većini mjesta koja su ostala bez opskrbe električnom energijom u nevremenu koje je 5. i 6. siječnja zahvatilo područje Karlovačke, Sisačko-moslavačke i Zagrebačke županije.

Na području Karlovačke, Sisačko-moslavačke i Zagrebačke županije tako je ujutro, 7. siječnja, bez električne energije ostalo oko 14.000 potrošača, dok je naporima djelatnika HEP-a taj broj 8. siječnja do 15 sati smanjen na nešto manje od 280 potrošača.

Velike količine mokrog snijega uzrokovale su rušenje stabala na dalekovode, ali i zamrzavanje vodova s naslagama leda, što je dovelo do pucanja vodova i oštećenje stupova. Zbog visokog snijega, koji je na područjima Korduna i Banovine dosegao razinu od pola metra, pronalazak kvarova  bio je otežan. Do prekida napajanja električnom energijom tako je došlo u pojedinim dijelovima u okolici Karlovca, Siska i Velike Gorice, kao i u okolici Jastrebarskog, Ozlja, Duge Rese, Generalskog Stola, Slunja, Hrvatske Kostajnice, Gline i Petrinje.

Radnici HEP-a i dalje ulažu maksimalan trud i napor kako bi se preostali kvarovi što prije otklonili i normalizirala opskrba za sve potrošače električne energije.

S poštovanjem,

cid:image001.jpg@01D12393.33B15780**HEP d.d.**  
10000 ZAGREB, ULICA GRADA VUKOVARA 37  
Sektor za korporativne komunikacije  
Služba za odnose s javnošću